Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Maiorga Ramírez Erro jaunak egindako galderaren erantzuna, Foru Diputazioak emana, “Filomena” denboraleak Nafarroan izan dituen ondorioei buruzkoa. Galdera 2021eko urtarrilaren 29ko 10. Nafarroako Parlamentuko Aldizkari Ofizialean argitaratu zen.

Iruñean, 2021eko otsailaren 22an

Lehendakaria: Unai Hualde Iglesias

ERANTZUNA

EH Bildu Nafarroa talde parlamentarioari atxikitako foru parlamentari Maiorga Ramírez Erro jaunak idatziz erantzuteko galdera egin du (10-21-PES-00041); horren bidez, honako informazio hau eskatzen du “Filomena” denboraleak utzitako ondorioei buruz:

Lehena. Nafarroako Gobernuak jasota duenaren arabera, denboraleak Nafarroan eragindako kalteen zerrenda.

Bigarrena. Zehazki, Nafarroako erlezainen sektorean utzitako ondorioen balorazioa.

Hori dela eta, hona Landa Garapeneko eta Ingurumeneko kontseilariaren erantzuna: Landa Garapeneko eta Ingurumeneko Departamentuko zuzendaritza nagusiek adierazi dute ez dugula jasorik “Filomena” denboraleak gure jarduera-arloan eragindako kalterik.

Hori guztia jakinarazten dizut, Nafarroako Parlamentuko Erregelamenduaren 194. artikulua betez.

Iruñean, 2021eko otsailaren 19an

Landa Garapeneko eta Ingurumeneko kontseilaria: Itziar Gómez López